**2025.02.11.-i Pénzügyi Bizottsági ülés NYÍLT határozati javaslatai**

1. **Kisbér Város Önkormányzata 2025. évi költségvetési rendelet-tervezete:**
* A Pénzügyi Bizottság javasolja a 2025. költségvetési rendelet-tervezet előterjesztés szerinti elfogadását.
* A Pénzügyi Bizottság javasolja a 2025. évi bér, - és járulékköltségek elfogadást az előterjesztésnek megfelelően.
1. **Önkormányzati lakások és önkormányzati tulajdonban lévő helyiségek bérleti díjának felülvizsgálata**:

A Pénzügyi Bizottság javasolja a lakások és helyiségek bérletére vonatkozó helyi szabályokról szóló önkormányzati rendelet módosítását az 1. melléklet szerinti bérleti díjak vonatkozásában akként, hogy a jelenlegi bérleti díjak 13,7 %-kal kerüljenek emelésre.

Az összkomfortos piaci alapú bérlakás bérleti díja a javaslat szerint nettó 2.000.- Ft/m2/hó.

1. **Közterületek használatáról szóló önkormányzati rendelet módosítása:**

A Pénzügyi Bizottság javasolja a közterület használatról szóló rendelet díjtételeinek módosítását akként, hogy 10%-os emelés valósuljon meg.

1. **2024. évi belső ellenőrzési jelentés:**

A Pénzügyi Bizottság előterjesztés szerint javasolja a 2024. évi belső ellenőrzési jelentés elfogadását.

1. **Pályázati lehetőség – pumpapálya:**

A Pénzügyi Bizottság nem javasolja az Országos Bringapark Programban való részvételt.

1. **Babaköszöntő szabályozása:**

A Pénzügyi Bizottság javasolja elfogadni a babacsomag beszerzésre érkezett bruttó 40.000.- Ft-os árat az előterjesztésnek megfelelően. Továbbá javasolja, hogy a soron következő Humán Bizottsági ülésre kerüljön kidolgozásra egy javaslat a babaköszöntőn átadásra kerülő ajándékok tárgyát illetően.

1. **Kérelmek:**
* A Pénzügyi Bizottság javasolja támogatni a Kassák Klub Közművelődési és Sportegyesületen keresztül Mészáros Mátyás súlyemelő versenyfelkészülését bruttó 200.000.- Ft támogatási összegben.
* A Pénzügyi Bizottság javasolja, hogy az önkormányzat a Kisbéri Katasztrófavédelmi Őrs tablóbeszerzésére bruttó 100.000.- Ft összeget biztosítson, melynek kifizetése az önkormányzat nevére kiállított számla ellenében történik.
1. **Peter Cerny Alapítvány a Beteg Koraszülöttek Gyógyításáért:**

A Pénzügyi Bizottság javasolja megköszönni az alapítvány munkáját, azonban nem javasolja pénzügyi támogatás biztosítását a költségvetési helyzetre való tekintettel.

1. **Színpadelemek vételi ajánlata**:

A Pénzügyi Bizottság nem javasolja értékesíteni a D.P Music Kft. használatában lévő 15 darab színpadelemet.

1. **Perczel Mór utca 38. szám alatti önkormányzati bérlakás**:

A Pénzügyi Bizottság javasolja a 2870 Kisbér, Perczel Mór utca 38. szám alatti ingatlan vonatkozásában a villamoshálózat javításának megrendelését, valamint az ingatlan gázzal történő fűtését akként, hogy a gázórát javasolja önkormányzati névre visszavenni, és a lakások fogyasztását hőmennyiségmérés alapján tovább számlázni. A 2870 Kisbér, Perczel Mór utca 38/1 számú ingatlanban kéri felmérni a konvektorok cseréjéhez kapcsolódó költségeket, valamint a cserépkályha elbontásából adódó költségek alakulását a képviselő-testületi ülésig.

1. **Területhasználati kérelem -1444/1 és 1444/2 hrsz.:**

A Pénzügyi Bizottság javasolja a kisbéri 1444/1 és a kisbéri 1444/2 hrsz. számú ingatlanok meghirdetését akként, hogy a pályázati felhívásban rögzítésre kerüljön, hogy:

* a használat időtartama 5 év,
* amennyiben szüksége van az önkormányzatnak az ingatlanra, úgy 60 napon belül élni tudjon a felmondás lehetőségével,
* a használati díj mértékét/ellentételezését pedig a pályázó jelöljön meg a pályázatában.
1. **Eszközbeszerzés:**

A Pénzügyi Bizottság javasolja az egyeztetést Bacher Gyula képviselő úrral az ülésközvetítéshez, valamint a kihangosításhoz szükséges eszközök beszerzése érdekében.

1. **Szabadságolási terv:**

A Pénzügyi Bizottság javasolja a polgármester szabadságolási tervének bekérését a képviselő- testületi ülésre.